Catarina II fació cambios en a vida d'os cosacos y en suprimió o hetmanato suyo ya de pa cutio. Os cosacos d'a Volga fuoron obligatos a reasentar-sen en as riberas d'o Terec, a lo norte d'o Caucas. Os cosacos d'o Yaik fuoron rebaptizatos como Cosacos de l'Ural (se cambeó lo nombre a lo río) y a zona de l'Ural fue dominata por una fuerza d'ocupación de l'ueste de Rusia. En o Sech d'o Dnieper exterminoron a la mayoría d'os cosacos zaporizhians. En 1787 os restos d'os cosacos d'o Dniéper fuoron reorganizatos como un exercito cosaco d'a Mar Negra, y fuoron ninviatos a lo Kubán en 1792-1793. Os solos cosacos que no tenioron guaires trastornos estioron os cosacos d'o Don. Os calmucos, que participoron en a revuelta de Pugachev perdioron l'autonomía.